Kingo apygarda (Vašingtonas)

Kingo apygarda (angl. King County) – Jungtinių Amerikos Valstijų apygarda, esanti Vašingtono valstijos vakarinėje dalyje. Pagal 2021 m. duomenis, Kingo apygardoje gyveno 2 252 305 žmonės.Population  Nuoroda tikrinta 2023-06-09. Tai labiausiai apgyvendinta apygarda Vašingtone. Kingo apygardos būstinė įsikūrusi didžiausiame apygardos ir valstijos mieste – Sietle. 

 Istorija 
Kingo apygarda įkurta 1852 m. iš Tarstono apygardos dalies. Nuo įkūrimo iki 2005 m. apyarda pavadinta tryliktojo JAV viceprezidento Viljamo Kingo (1786–1853) garbei, tačiau 2005 m. apygardos pavadinimo kilmė pakeista ir nuo tada pavadinta pagal Martiną Liuterį Kingą Jaunesnįjį (1929–1968).King county Nuoroda tikrinta 2023-06-09. Kingo jaunesniojo atvaizdas matomas apygardos logotipe ir vėliavoje.

 Geografija 
Apygarda įsikūrusi į šiaurę nuo Pirso apygardos, į vakarus nuo Kititaso ir Šelano apygardų, į pietus nuo Snohomišo apygardos ir į rytus nuo Kitsapo apygardos. Apygardos vakarinius krantus skalauja Pjudžet Saundo įlanka. Aukščiausias taškas – Danielio kalnas (2426 m virš jūros lygio).

Remiantis Jungtinių Valstijų gyventojų surašymo biuro duomenimis, apygardos plotas 5980 km2, iš kurių 5480 km2 sudaro žemė ir 490 km2 vanduo. Kingo apygarda beveik du kartus didesnė už Rod Ailandą.

Apygarda turi 760 ežerų ir 4800 km upių ir upelių. Priklauso 2 indėnų rezervatai.

 Gyventojai 
2020 m. duomenimis Kingo apygardoje gyveno 58,2 % baltųjų, 6,36 % afroamerikiečių, 18,2 % azijiečių, 5,71 % mišrios rasės, 0,46 % indėnų, 1,17 % kitų rasių ir 9.83 % lotynoamerikiečių kilmės gyventojų.King county, WA Nuoroda tikrinta 2023-06-09.

Maždaug du trečdaliai apygardos gyventojų gyvena Sietle ir jo priemiesčiuose.

 Transportas 
 Pagrindiniai greitkeliai 

 20px Interstate 5
 20px Interstate 90
 x20px Interstate 405
 20px U.S. Route 2
 20px State Route 18
 20px State Route 99
 20px State Route 167
 20px State Route 520
 20px State Route 522

 Didžiausi miestai 
 Sietlas (737 tūkst. gyventojų, 2020 m.)
 Belvju (151)
 Kentas (136)
 Rentonas (106)
 Federal Vėjus (101)
 Kerklandas (92)
 Obernas (87)
 Redmondas (73)
 Samamišas (67)
 Šorlainas (58)
 Bjuerenas (52)

 Šaltiniai 

 Nuorodos 


Kategorija:Vašingtono valstijos apygardos